Vedtagelse af Vandforsyningsplan 2016-2023 - Endelig 
BESLUTNING 
Malene Bech, Zara Schou, Jano Frederiksen, Steen Frandsen, Rune Lind og Lucas Schmidt 
Gert Krogh kunne tiltræde indstillingen i overensstemmelse med Magistratens anbefaling.  
 
Frank Krogh kunne tiltræde indstillingen med bemærkning om, at lodsejerne skal kompenseres fuldt ud.  
”Vandforsyningsplan 2016-2023 – rent drikkevand til en kommune i vækst” beskriver, hvor drikkevandet indvindes, 
hvilke vandforsyninger, der leverer vandet, og hvordan fortsat god og sikker drikkevandforsyning i kommunen sikres. 
RESUMÉ 
Vandforsyningsplan 2016-2023 beskriver, hvordan [adresse] i vækst forsynes med rent drikkevand. 
Planen beskriver hvilke vandforsyninger, der skal forsyne nuværende og fremtidige byområder og hvor vandet 
indvindes. 
  
Prognosen for vandbehov i 2023 og 2050 viser, at der med de nuværende kendte grundvandsressourcer er 
tilstrækkeligt med rent drikkevand, såfremt grundvandet beskyttes mod forurening. 
  
Tre fokuspunkter samt miljø- og servicemål sætter rammer og retning for udviklingen af 
drikkevandsforsyningen for kommunen og for vandværkerne. 
  
Den 9. september 2015 besluttede byrådet at sende planen i 8 ugers offentlig høring. Samtidig blev afgørelsen 
om, at planen ikke er omfattet af miljøvurdering, truffet. Der er indkommet to høringssvar. Der er ikke 
indkommet klager over afgørelsen vedrørende miljøvurderingen.  
 
Et høringssvar er fra Skanderborg Kommune og vedrører de vandværker, som ligger tæt på den fælles 
kommunegrænse. Indvindingen fra enkelte større kildepladser påvirker natur og vandløb i Skanderborg 
Kommune, og to mindre vandforsyninger forsyner på tværs af kommunegrænsen. Fortsat samarbejde om 
indvindingstilladelser, der bl.a. regulerer påvirkningen af natur og vandløb samt samarbejde om 
grundvandsbeskyttelse er afgørende.  
 
Det andet høringssvar er fra [adresse] og vedrører [adresse], der ligger i [adresse] 
og forsyner enkelte ejendomme i [adresse]. Derudover er der enkelte sproglige præciseringer til to 
retningsliner samt et ønske om, at fluorstoffer tilføjes faktaboksen om trusler mod grundvandskvaliteten. 
INDSTILLING 
At 1) Vandforsyningsplan 2016-2023 vedtages med enkelte mindre præciseringer ved Lillering Vandværk og 
Gjesing-Svinsager Vandværk, der begge forsyner på tværs af kommunegrænsen til Skanderborg, samt en 
tilføjelse af fluorstoffer til faktaboksen om trusler mod grundvandskvaliteten.   
 
At 2) De indkomne bemærkninger under den offentlige høring besvares i overensstemmelse med denne 
indstilling.  
Sagens forløb 
03-12-2015 Borgmesterens Afdelings påtegning 
Fremsendes til Magistraten. 
Borgmesterens Afdeling har ingen bemærkninger til indstillingen. 
07-12-2015 Magistraten 
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. november 2015. 
16-12-2015 [adresse] Byråd 
Fremsendes til Teknisk Udvalg til behandling i henhold til beslutning i byrådets møde den 16. december 2015 
11-01-2016 Teknisk Udvalg 
Malene Bech, Zara Schou, Jano Frederiksen, Steen Frandsen, Rune Lind og Lucas Schmidt 
Gert Krogh kunne tiltræde indstillingen i overensstemmelse med Magistratens anbefaling.  
 
Frank Krogh kunne tiltræde indstillingen med bemærkning om, at lodsejerne skal kompenseres fuldt ud. 
